පල්ලෙකැලේ ජාත්‍යන්තර ක්‍රිකට් ක්‍රීඩාංගණයේ පෙරේදා (25) පැවැති පකිස්තාන බංග්ලාදේශ ක්‍රිකට් තරගය නැරඹීමට මත්ද්‍රව්‍ය අඩංගු බාබුල් රැගෙන ආ තරුණයන් 19 දෙනෙකු ඇතුළු 36 දෙනෙකු බලගොල්ල පොලිසිය අත්අඩංගුවට ගෙන තිබේ.බාබුල් සමග අත්අඩංගුවට ගැනුනු පිරිසට අමතරව තවත් 12 දෙනෙක් බීමත්ව ප්‍රචණ්ඩකාරී ලෙස හැසිරීම හේතුවෙන් හා තවත් හත් දෙනෙක් බීමත්ව අශෝභන ලෙස හැසිරීම සම්බන්ධයෙන් අත්අඩංගුවට ගනු ලැබ ඇත.සැකකරුවන් මඩවල අකුරණ කටුගස්තොට හා දිගන ප්‍රදේශවල මුස්ලිම් ජාතික තරුණයන් බැව් පොලිසිය පවසයි.සැකකරුවන් සතුව තිබී බාබුල් පැකට් 20ක්ද මෙහිදී සොයා ගෙනඇත.මධ්‍යම පළාත භාර ජ්‍යෙෂ්ඨ නියෝජ්‍ය පොලිස්පති එච්. එන්.බී. අඹන්වල මහතාගේ උපදෙස් මත සහකාර පොලිස් අධිකාරී අනුරුද්ධ හක්මන මහතාගේ මෙහෙයවීමෙන් බලගොල්ල පොලිස් ස්ථානාධිපති ප්‍රධාන පොලිස් පරීක්ෂක කමල් ආරියවංශ මහතා ඇතුළු නිලධාරීහු මෙහි පරීක්ෂණ පවත්වති..